pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏสวนสุนันทา” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏสวนสุนันทา” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏสวนสุนันทา” ประจําปี 2563 - 2564
วันที่ 19 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏสวนสุนันทา ประจําปีการศึกษา 2563 - 2564 รอบที่ 1 เวลา 10.30 น. มีผู้เข้ารับพระราชทานปริญญาบัตร ระดับปริญญาตรี จํานวน 2,256 คนและบัณฑิตกิตติมศักดิ์ 1 คน รอบที่ 2 เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,751 คน ระดับปริญญาโท 177 คนและระดับปริญญาเอก 97 คน รวมทั้งสิ้น 4,282 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย รศ.ดร.พาสิทธิ์ หล่อธีรพงศ์ รองปลัดกระทรวงการอุดมศึกษา วิทยาศาสตร์ วิจัยและนวัตกรรม ดร.บุญเกียรติ การะเวกพันธุ์ ผู้ช่วยรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นายสัมพันธ์ เย็นสําราญ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นางสาวสุณีย์ เลิศเพียรธรรม หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ ณ มหาวิทยาลัยราชภัฏนครปฐม จ.นครปฐม
รัฐบาลไทย-ข่าวทำเนียบรัฐบาล-ปลัดฯ ณัฐพล แสดงกตเวทิตาจิตแด่ผู้เกษียณอายุราชการ อก. ปี 66 ชมทุกท่านคือผู้ทรงคุณค่าของกระทรวงอุตสาหกรรม
วันศุกร์ที่ 8 กันยายน 2566
08/09/2566
ปลัดฯ ณัฐพล แสดงกตเวทิตาจิตแด่ผู้เกษียณอายุราชการ อก. ปี 66 ชมทุกท่านคือผู้ทรงคุณค่าของกระทรวงอุตสาหกรรม
ปลัดกระทรวงอุตสาหกรรม ณัฐพล แสดงกตเวทิตาจิตแด่ผู้เกษียณอายุราชการ อก. ปี 66 ชมทุกท่านคือผู้ทรงคุณค่าของกระทรวงอุตสาหกรรม
วันที่ 7 กันยายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในงานแสดงกตเวทิตาจิตแด่ข้าราชการ ลูกจ้างประจํา และพนักงานรัฐวิสาหกิจในสังกัดกระทรวงอุตสาหกรรม (อก.) ประจําปี 2566” โดยมีนายเอกภัทร วังสุวรรณ นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง นายวีระกิตติ์ รันทกิจธนวิชญ์ นายภาสกร ชัยรัตน์ ผู้ตรวจราชการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม และผู้บริหารระดับสูงของกระทรวงอุตสาหกรรม ร่วมงาน ณ ห้องประชุม ชั้น 6 อาคารกรมส่งเสริมอุตสาหกรรม
นางสาวณัฏฐิญา เนตยสุภา รองปลัดกระทรวงอุตสาหกรรม กล่าวรายงานถึงการจัดงานแสดงกตเวทิตาจิตแด่ผู้เกษียณอายุราชการ อก. เพื่อระลึกถึงคุณงามความดีของข้าราชการ ลูกจ้างประจํา และพนักงานรัฐวิสาหกิจในสังกัด อก. ที่ได้ทุ่มเทกําลังสติปัญญาร่วมกันพัฒนากระทรวงอุตสาหกรรมให้มีความเจริญก้าวหน้าและเป็นฟันเฟืองในการขับเคลื่อนประเทศชาติ โดยในปี 2566 มีผู้บริหารครบเกษียณอายุราชการ จํานวน 6 ท่าน ประกอบด้วย นายสุรพล ชามาตย์ รองปลัดกระทรวงอุตสาหกรรม นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายภานุวัฒน์ ตริยางกูรศรี เลขาธิการคณะกรรมการอ้อยและน้ําตาลทราย นางสุชาดา โพธิ์เจริญ รองอธิบดีกรมส่งเสริมอุตสาหกรรม นายสหวัฒน์ โสภา รองเลขาธิการคณะกรรมการอ้อยและน้ําตาลทราย รวมทั้ง ยังมีบุคลากร อก. ที่เป็นกําลังสําคัญและได้ปฏิบัติงานอุทิศตนในการพัฒนาอุตสาหกรรมของประเทศจนครบวาระเกษียณ รวมทั้งสิ้น 165 ท่าน ประกอบด้วย สํานักงานปลัดกระทรวงอุตสาหกรรม จํานวน 53 ท่าน กรมโรงงานอุตสาหกรรม จํานวน 14 ท่าน กรมส่งเสริมอุตสาหกรรม จํานวน 35 ท่าน กรมอุตสาหกรรมพื้นฐานและการเหมืองแร่ จํานวน 16 ท่าน สํานักงานเศรษฐกิจอุตสาหกรรม จํานวน 7 ท่าน สํานักงานคณะกรรมการอ้อยและน้ําตาลทราย จํานวน 9 ท่าน สํานักงานมาตรฐานผลิตภัณฑ์อุตสาหกรรม จํานวน 15 ท่าน และการนิคมอุตสาหกรรมแห่งประเทศไทย จํานวน 16 ท่าน
ปลัดกระทรวงอุตสาหกรรม กล่าวว่า ตลอดระยะเวลาการปฏิบัติราชการของทุกท่านที่ผ่านมา ได้แสดงให้เห็นถึงผลงานที่ได้สร้างสรรค์ไว้อย่างชัดเจน การปฏิบัติราชการของท่านเต็มเปี่ยมไปด้วยความรู้ ประสบการณ์ และความเชี่ยวชาญ รวมทั้งความซื่อสัตย์สุจริต ซึ่งได้สร้างประโยชน์ทั้งต่อประชาชนและชาติบ้านเมือง ท่านจึงเป็นผู้ทรงคุณค่าต่อกระทรวงอุตสาหกรรม รวมทั้งเป็นแบบอย่างให้ข้าราชการรุ่นใหม่นําประสบการณ์ ความเชี่ยวชาญ และแนวทางปฏิบัติอันดีมาประยุกต์ใช้ในการปฏิบัติราชการ
ผมขอแสดงความชื่นชมและขอบคุณเพื่อนข้าราชการ ลูกจ้างประจํา และพนักงานในสังกัดกระทรวงอุตสาหกรรมทุกท่านที่ได้ร่วมทุกข์ร่วมสุข ร่วมกันฝ่าฟันอุปสรรคอย่างเต็มกําลังความสามารถในการปฏิบัติหน้าที่ราชการ นโยบายต่าง ๆ ที่สําเร็จลุล่วงและเกิดผลเป็นรูปธรรมล้วนมาจากท่านทั้งหลาย ทุกท่านจึงเป็นส่วนสําคัญที่พัฒนาอุตสาหกรรมไทยให้เติบโตอย่างยั่งยืน โอกาสนี้ ผมขออํานาจสิ่งศักดิ์สิทธิ์ทั้งหลายในสากลที่ท่านเคารพนับถือ โปรดดลบันดาลประทานพรให้ท่านและครอบครัวประสบแต่ความสุข ความเจริญ มีสุขภาพพลานามัยแข็งแรงสมบูรณ์ ธํารงไว้ซึ่งคุณงามความดีอันเป็นเครื่องหมายแสดงคุณค่าของท่านสืบไป
รัฐบาลไทย-ข่าวทำเนียบรัฐบาล-กรมการขนส่งทางบก เชิญชวนผู้ที่สนใจเข้าร่วมการประมูลหมายเลขทะเบียนรถ “หมวดอักษร 1ขข” ในวันที่ 9 - 10 กันยายน 2566
วันศุกร์ที่ 8 กันยายน 2566
กรมการขนส่งทางบก เชิญชวนผู้ที่สนใจเข้าร่วมการประมูลหมายเลขทะเบียนรถ “หมวดอักษร 1ขข” ในวันที่ 9 - 10 กันยายน 2566
สามารถลงทะเบียนได้ที่ทางเว็บไซต์ หรือบูธประชาสัมพันธ์ ณ ลานโปรโมชัน ชั้น 1 เซ็นทรัล ลาดพร้าว
กรมการขนส่งทางบก เชิญชวนผู้ที่สนใจเข้าร่วมการประมูลหมายเลขทะเบียนรถ “หมวดอักษร 1ขข” ในวันที่ 9 - 10 กันยายน 2566 สามารถลงทะเบียนได้ที่ทางเว็บไซต์ หรือบูธประชาสัมพันธ์ ณ ลานโปรโมชัน ชั้น 1 เซ็นทรัล ลาดพร้าว
กรมการขนส่งทางบก (ขบ.) กระทรวงคมนาคม จัดงานแถลงข่าวประชาสัมพันธ์งานประมูลทะเบียนรถยนต์นั่งส่วนบุคคลไม่เกินเจ็ดคน “หมวดอักษรพิเศษ 1ขข” ภายใต้คอนเซ็ปต์ “ขุมทรัพย์เศรษฐี ของดีมหานคร” ภายในงานมีการประชาสัมพันธ์การประมูลหมายเลขทะเบียนรถ “หมวดอักษร 1ขข” พร้อมด้วยศิลปิน ดารา นักแสดง เข้าร่วมแบ่งปันประสบการณ์ในเรื่องของศาสตร์ตัวเลขมงคล รวมถึงนักพยากรณ์ดวงชะตาชื่อดังมาให้คําปรึกษาดวงชะตาแบบใกล้ชิด เมื่อวันที่ 7 กันยายน 2566 ณ ลานโปรโมชัน ชั้น 1 ศูนย์การค้าเซ็นทรัล ลาดพร้าว กรุงเทพฯ
นายเสกสม อัครพันธ์ุ รองอธิบดีกรมการขนส่งทางบก กล่าวว่า ขบ. โดยกองทุนเพื่อความปลอดภัยในการใช้รถใช้ถนน (กปถ.) ขอเชิญชวนผู้สนใจเข้าร่วมการประมูลหมายเลขทะเบียนรถยนต์นั่งส่วนบุคคลไม่เกินเจ็ดคน “หมวดอักษร 1ขข” ในวันที่ 9 - 10 กันยายน 2566 เวลา 10.00 น. ณ ห้องมาตุลี ชั้น 3 อาคารศูนย์นวัตกรรมและเทคโนโลยีการขนส่งทางถนน (GPS) ขบ. เพื่อนํารายได้เข้า กปถ. และนําไปใช้ ในกิจกรรมเสริมสร้างความปลอดภัยในการใช้รถใช้ถนน สนับสนุนค่าใช้จ่าย ในการศึกษาวิจัยด้านความปลอดภัยทางถนน รวมทั้งสนับสนุนเป็นค่าอุปกรณ์ช่วยเหลือผู้พิการที่ประสบภัยจากการใช้รถใช้ถนน ในการประมูลครั้งนี้คาดว่าหมายเลขทะเบียนที่ได้รับความนิยมสูงสุด คือ “1ขข 1111” คาดว่าจะมียอดรายได้จากการประมูลหมายเลขทะเบียนรถหมวดอักษร 1ขข ไม่ต่ํากว่า 50 ล้านบาท ความพิเศษในการประมูลหมายเลขทะเบียนรถหมวดอักษร 1ขข ในคอนเซ็ปต์ “ขุมทรัพย์เศรษฐี ของดีมหานคร” ความหมายของศาสตร์ตัวเลขเป็นการเสริมความเป็นสิริมงคลด้วยเลข 1 เป็นเลขของความเป็นผู้นํา อีกทั้งหมวดอักษร ขข เป็นอักษรที่มีความหมาย พ้องเสียงคําว่า “ขอ” จะช่วยในเรื่องการขอพร ขอโชคลาภ ขอความสําเร็จ ขอสิ่งที่ปรารถนา และอีกความหมายคือคําว่า “ตะขอ” เพื่อนําไปเก็บเกี่ยวสิ่งดี ๆ ทั้งด้านการลงทุนหรือผลผลิตกําไรที่งอกเงย เมื่อมีเลขหนึ่ง และหมวดคู่อักษรรวมกันเป็น 1 ขข หมายถึงการเป็นที่หนึ่งในการขอความสําเร็จเป็นคนแรกในเรื่องต่าง ๆ และการขอในสิ่งที่ต้องการจะได้ผลลัพธ์แบบทวีคูณ 1ขข จึงเป็นหมวดหมายเลขทะเบียนรถที่ช่วยเสริมมงคลในเรื่องต่าง ๆ ทั้งโชคลาภและการงาน
สําหรับประชาชนที่สนใจเข้าร่วมประมูล ศูนย์การค้าเซ็นทรัล ลาดพร้าว หรือลงทะเบียนล่วงหน้าได้ที่เว็บไซต์ www.Tabienrod.com หรือลงทะเบียนด้วยตนเองที่ ขบ. อาคาร 2 ชั้น 5 โดยต้องเตรียมเอกสารหลักฐานประกอบด้วย ใบลงทะเบียน บัตรประจําตัวประชาชน ในกรณีเป็นนิติบุคคล ใช้หนังสือรับรองการจดทะเบียนนิติบุคคล หลักฐานการชําระเงิน และหน้าบัญชีธนาคาร โดยการประมูลมี 3 ช่องทาง คือ 1) ทางวาจาในห้องประมูล ณ อาคาร GPS ขบ. 2) ทางอินเทอร์เน็ต www.Tabienrod.com และ 3) ทางโทรศัพท์ สามารถติดตามรายละเอียดการประมูลหมายเลขทะเบียนรถหมวดอักษร 1ขข เพิ่มเติมได้ทาง www.tabienrod.com หรือสํานักงาน กปถ. โทร. 0 2272 5937 หรือสายด่วน ขบ. โทร. 1584 หรือ 0 2271 8888
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏนครปฐม” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏนครปฐม” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏนครปฐม” ประจําปี 2563 - 2564
วันที่ 16 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏนครปฐม ประจําปีการศึกษา 2563 - 2564 ณ มหาวิทยาลัยราชภัฏนครปฐม จ.นครปฐม รอบที่ 1 เวลา 10.30 น. มีผู้เข้ารับพระราชทานปริญญาบัตร ระดับปริญญาตรี จํานวน 1,814 คน รอบที่ 2 เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,552 คน ระดับปริญญาโท 27 คนและระดับปริญญาเอก 10 คน รวมทั้งสิ้น 3,403 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ
รัฐบาลไทย-ข่าวทำเนียบรัฐบาล-รัฐมนตรีธรรมนัส ควงรัฐมนตรีช่วยเกษตรฯ ลงพื้นที่รับฟังปัญหาความเดือดร้อนของพี่น้องเกษตรกร
วันศุกร์ที่ 8 กันยายน 2566
รัฐมนตรีธรรมนัส ควงรัฐมนตรีช่วยเกษตรฯ ลงพื้นที่รับฟังปัญหาความเดือดร้อนของพี่น้องเกษตรกร
รัฐมนตรีธรรมนัส ควงรัฐมนตรีช่วยเกษตรฯ ลงพื้นที่รับฟังปัญหาความเดือดร้อนของพี่น้องเกษตรกร พร้อมสะสางปัญหาที่สะสมมานาน
วันนี้ (8 กันยายน 2566) เวลา 10.00 น. ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ รวมถึงผู้บริหารในสังกัด ลงพื้นที่เขื่อนอุบลรัตน์ อําเภออุบลรัตน์ จังหวัดขอนแก่น ร่วมพบปะพี่น้องเกษตรกรที่ได้รับความเดือดร้อนโดยตรง โดยได้พูดคุย รับฟัง และพร้อมสะสางปัญหาของพี่น้องเกษตรกรที่ได้รับความเดือดร้อนด้านการเกษตรจากโครงการต่าง ๆ ได้แก่ โครงการพัฒนาแหล่งน้ําบริเวณเชิงเขาพนมดงรักษ์ อ่างเก็บน้ําห้วยเชิง จ.สุรินทร์ โครงการอ่างเก็บน้ําห้วยศาลา รวมถึงเกษตรกรผู้ได้รับผลกระทบจากการปลูกป่าทับที่ทํากินที่ป่าภูแลนคา ด้านทิศเหนือ อ.แก่งค้อ จ.ชัยภูมิ ผู้ได้รับผลกระทบจากการก่อสร้างเขื่อนราศีไศล ผู้เดือดร้อนจากโครงการเขตรักษาพันธุ์สัตว์ป่าห้วยทับทัน-ห้วยสําราญทับที่อาศัย และที่ทํากิน ผู้เดือนร้อนจากโครงการสร้างอ่างเก็บน้ําเขื่อนห้วยขนาดมอญ อ.สังขะ จ.สุรินทร์ ผู้ได้รับผลกระทบจากโครงการเขตรักษาพันธ์สัตว์ป่าทับที่อยู่อาศัยและที่ทํากิน รวมถึงปัญหาที่ดินทํากิน เพื่อแก้ปัญหาความเดือดร้อนที่สะสมมานาน
จากนั้น รัฐมนตรีเกษตรฯร่วมกับนายเศรษฐา ทวีสิน นายกรัฐมนตรี และคณะรัฐมนตรี ติดตามประเด็นปัญหาภัยแล้ง ผลกระทบจากเอลนีโญ พื้นที่ทํากิน การบริหารจัดการน้ํา โดยปัญหาหลักที่เกษตรกรอยากให้รัฐบาลให้ความสําคัญในการแก้ไข ได้แก่ ปัญหาความเสียหายจากภัยพิบัติน้ําท่วมในภาคอีสาน ปัญหาการพักหนี้เกษตรกรและปัญหาที่ดินทํากิน
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มรภ.เพชรบุรี และ มรภ.พระนครศรีอยุธยา” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.เพชรบุรี และ มรภ.พระนครศรีอยุธยา” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.เพชรบุรี และ มรภ.พระนครศรีอยุธยา” ประจําปี 2563 - 2564
วันที่ 24 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏเพชรบุรี และ มหาวิทยาลัยราชภัฏพระนครศรีอยุธยา ประจําปีการศึกษา 2563 - 2564 รอบที่ 1 เวลา 10.00 น. มหาวิทยาลัยราชภัฏเพชรบุรี มีผู้เข้ารับพระราชทานปริญญาบัตร ระดับปริญญาตรี จํานวน 1,614 คน ระดับปริญญาโท 30 คน และบัณฑิตกิตติมศักดิ์ 3 คน รอบที่ 2 เวลา 13.00 น. มหาวิทยาลัยราชภัฏพระนครศรีอยุธยา มีผู้เข้ารับพระราชทานปริญญาบัตร ระดับปริญญาตรี จํานวน 1,105 คน ระดับปริญญาโท 18 คน และบัณฑิตกิตติมศักดิ์ 9 คน รวมทั้งสิ้น 2,779 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ศ.ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม ดร.จันทร์เพ็ญ เมฆาอภิรักษ์ ผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม นายวันนี นนศิริ ผู้ช่วยปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ ณ มหาวิทยาลัยราชภัฏนครปฐม จ.นครปฐม
รัฐบาลไทย-ข่าวทำเนียบรัฐบาล-นายกสมาคมแม่บ้านมหาดไทย และประธานชมรมแม่บ้านมหาดไทย 76 จังหวัดทั่วประเทศ ร่วมแสดงความยินดีแด่รัฐมนตรีว่าการกระทรวงมหาดไทยและรัฐมนตรีช่วยว่าการกระทรวงมหาดไทย
วันศุกร์ที่ 8 กันยายน 2566
08/09/2566
นายกสมาคมแม่บ้านมหาดไทย และประธานชมรมแม่บ้านมหาดไทย 76 จังหวัดทั่วประเทศ ร่วมแสดงความยินดีแด่รัฐมนตรีว่าการกระทรวงมหาดไทยและรัฐมนตรีช่วยว่าการกระทรวงมหาดไทย
นายกสมาคมแม่บ้านมหาดไทย และประธานชมรมแม่บ้านมหาดไทย 76 จังหวัดทั่วประเทศ ร่วมแสดงความยินดีแด่รัฐมนตรีว่าการกระทรวงมหาดไทยและรัฐมนตรีช่วยว่าการกระทรวงมหาดไทย รวมผนึกกําลัง "ทันสมัย ทันท่วงที ทันเวลา" บําบัดทุกข์ บํารุงสุข ทําให้ประชาชนมีความสมบูรณ์พูนสุข
นายกสมาคมแม่บ้านมหาดไทย และประธานชมรมแม่บ้านมหาดไทย 76 จังหวัดทั่วประเทศ ร่วมแสดงความยินดีแด่รัฐมนตรีว่าการกระทรวงมหาดไทยและรัฐมนตรีช่วยว่าการกระทรวงมหาดไทย รวมผนึกกําลัง "ทันสมัย ทันท่วงที ทันเวลา" บําบัดทุกข์ บํารุงสุข ทําให้ประชาชนมีความสมบูรณ์พูนสุขกันถ้วนหน้า เพื่อเป้าหมายเดียวกันคือ "ประชาชน"
วันนี้ (8 ก.ย. 66) เวลา 08.30 น. ที่ห้อง Ballroom C โรงแรมเซ็นทารา แกรนด์ แอท เซ็นทรัล ลาดพร้าว กรุงเทพฯ สมาคมแม่บ้านมหาดไทย นําโดย ดร.วันดี กุญชรยาคง จุลเจริญ นายกสมาคมแม่บ้านมหาดไทย มอบช่อดอกไม้แสดงความยินดีแด่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วย นายทรงศักดิ์ ทองศรี รัฐมนตรีช่วยว่าการกระทรวงมหาดไทย และนายชาดา ไทยเศรษฐ์ รัฐมนตรีช่วยว่าการกระทรวงมหาดไทย
โอกาสนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้กล่าวพบปะและแนะนําตัวกับคณะกรรมการสมาคมแม่บ้านมหาดไทยและประธานแม่บ้านมหาดไทยจังหวัดทุกจังหวัดทั่วประเทศ "ที่ห้องนี้เป็นการประชุมผู้บังคับบัญชาของผู้ว่าราชการจังหวัด วันนี้เป็นโอกาสที่ดีที่ตนและรัฐมนตรีช่วยว่าการกระทรวงมหาดไทยได้มาพบกับท่านประธานแม่บ้านมหาดไทยจังหวัดทุกจังหวัด และเราจะได้ทําความรู้จักกันมากขึ้นหลังจากคณะรัฐมนตรีแถลงนโยบายต่อรัฐสภา แต่ทั้งนี้ "ทุกท่านไม่ใช่คนอื่นคนไกล" เพราะขณะที่ผมทํางานที่กระทรวงสาธารณสุข เมื่อมีโอกาสรับเสด็จในงานต่าง ๆ จะได้พบทุกท่านในฐานะนายกเหล่ากาชาดจังหวัด "ทุกท่านคือนางงามทั้งหมด ทั้งเป็นนางงามจิตใจและนางงามของท่านผู้ว่าฯ"
ผมมั่นใจว่ากลไกของแม่บ้านมหาดไทยในฐานะช้างเท้าหน้า ช้างเท้าหลัง คู่สมรสผู้เป็นเบื้องหลังความสําเร็จของคนทุกคน "ภรรยาต้องมีสามีเดินไปด้วยกัน" และสิ่งที่น่าชื่นชมยินดี คือ แม่บ้านมหาดไทยทุกท่านปฏิบัติหน้าที่โดยไม่มีเงินเดือน ผลตอบแทน และมุ่งมั่นในการเป็นกําลังใจทําให้ท่านผู้ว่าราชการจังหวัดปฏิบัตหน้าที่เต็มกําลัง เพราะภารกิจของกระทรวงมหาดไทยกว้างใหญ่ไพศาลมาก
พวกเราทุกคนมีความสัมพันธ์ ความผูกพันมาแต่ดั้งเดิม และวันนี้ เรามีความสัมพันธ์ใกล้ชิดกันมากขึ้น เราอยู่ในบ้านเดียวกัน ขอให้มีความปรารถนาดีต่อกัน สนับสนุนในทุกสิ่งเพื่อบ้านเมือง เพราะสิ่งที่เราทํางานด้วยกันนี้ ทําด้วยความ "ทันสมัย ทันท่วงที ทันเวลา" บําบัดทุกข์ บํารุงสุข ทําให้ประชาชนมีความสมบูรณ์พูนสุขกันถ้วนหน้า เพราะเป้าหมายคือ "ประชาชน"
#กระทรวงมหาดไทย #บําบัดทุกข์บํารุงสุข
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มรภ.สวนสุนันทา และ มรภ.หมู่บ้านจอมบึง” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.สวนสุนันทา และ มรภ.หมู่บ้านจอมบึง” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.สวนสุนันทา และ มรภ.หมู่บ้านจอมบึง” ประจําปี 2563 - 2564
วันที่ 20 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏสวนสุนันทา และมหาวิทยาลัยราชภัฏหมู่บ้านจอมบึง ประจําปีการศึกษา 2563 - 2564 รอบที่ 1 มหาวิทยาลัยราชภัฏสวนสุนันทา เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 2,160 คน รอบที่ 2 มหาวิทยาลัยราชภัฏหมู่บ้านจอมบึง เวลา 13.30 น. มีผู้เข้ารับพระราชทานปริญญาบัตร ระดับปริญญาตรี จํานวน 1,020 คน ระดับปริญญาโท 26 คนและระดับปริญญาเอก 1 คน รวมทั้งสิ้น 3,207คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย รศ.ดร.พาสิทธิ์ หล่อธีรพงศ์ รองปลัดกระทรวงการอุดมศึกษา วิทยาศาสตร์ วิจัยและนวัตกรรม ดร.บุญเกียรติ การะเวกพันธุ์ ผู้ช่วยรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นายสัมพันธ์ เย็นสําราญ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นางสาวสุณีย์ เลิศเพียรธรรม หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ ณ มหาวิทยาลัยราชภัฏนครปฐม จ.นครปฐม
รัฐบาลไทย-ข่าวทำเนียบรัฐบาล-กระทรวง อว. เปิดเวทีเสวนา ถกปัญหาประชากรของประเทศกับความเปลี่ยนแปลงของโลก
วันศุกร์ที่ 8 กันยายน 2566
กระทรวง อว. เปิดเวทีเสวนา ถกปัญหาประชากรของประเทศกับความเปลี่ยนแปลงของโลก
กระทรวง อว. เปิดเวทีเสวนา ถกปัญหาประชากรของประเทศกับความเปลี่ยนแปลงของโลก
เมื่อวันที่ 27 ก.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดเสวนาวิชาการซีรีส์ไทยกับโลกและประเทศเพื่อนบ้าน เรื่อง "ประชากรกับการหาทางออกของประเทศ" โดย สถาบันโลกคดีศึกษา วิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย (ธัชชา) โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. เข้าร่วม ณ ห้องแถลงข่าว ชั้น 1 สํานักงานปลัดกระทรวง อว. (โยธี)
ศ.(พิเศษ) ดร.เอนก กล่าวว่า ธัชชา จัดงานเสวนานี้ขึ้นเนื่องจากเห็นถึงปัญหาประชากรของประเทศเป็นสิ่งที่มีการเปลี่ยนแปลงอย่างรวดเร็วและไม่แน่นอน ความผันผวนนี้ทวีความรุนแรงมากขึ้นเรื่อย ๆ ทางด้านโครงสร้างประชากรจึงควรมีวิธีการที่จะเตรียมความพร้อมในการรับมือกับการเปลี่ยนแปลง เพื่อให้ประเทศไทยเป็นสังคมที่มีคุณภาพและเท่าทันต่อการเปลี่ยนแปลงของโลก เนื่องจากประชากรเป็นกําลังสําคัญของการพัฒนาและความก้าวหน้าของประเทศ คุณภาพของประชากรจึงเป็นปัจจัยหนึ่งที่สําคัญ และจากที่มีการศึกษาของนักประชากรศาสตร์ พบข้อมูลที่น่าสนใจ ซึ่งในงานนี้จะมี ศ.ดร.เกื้อ วงศ์บุญสิน และ นายสมปอง สงวนบรรพ์ ผู้อํานวยการสถาบันโลกคดีศึกษา จะมาร่วมเสวนาเผยแพร่ข้อมูลที่แสดงให้เห็นถึงความสําคัญและปัญหาเรื่องของประชากรในประเทศไทย เพื่อการเตรียมความพร้อมในการรับมือและร่วมกันหาทางออกต่อไป
รัฐบาลไทย-ข่าวทำเนียบรัฐบาล-​กรมการจัดหางาน คว้ารางวัลเลิศรัฐ สาขาบริการภาครัฐ ประจำปี 2566
วันศุกร์ที่ 8 กันยายน 2566
07/09/2566
​กรมการจัดหางาน คว้ารางวัลเลิศรัฐ สาขาบริการภาครัฐ ประจําปี 2566
วันที่ 7 กันยายน 2566 กรมการจัดหางาน คว้ารางวัลเลิศรัฐ สาขาบริการภาครัฐ ประเภท ยกระดับการอํานวยความสะดวกในการให้บริการ “ระดับดี” จากสํานักงานคณะกรรมการพัฒนาระบบราชการ (ก.พ.ร.) ณ ห้องแกรนด์ ไดมอน บอลรูม ชั้น 2 อาคารอิมแพคฟอรั่ม เมืองทองธานี
นายสันติ นันตสุวรรณ รองอธิบดีกรมการจัดหางาน เปิดเผยว่า นายไพโรจน์ โชติกเสถียรอธิบดีกรมการจัดหางาน มอบหมายให้ตนเป็นผู้แทนกรมการจัดหางาน เข้ารับรางวัลเลิศรัฐ ประจําปี พ.ศ. 2566 จากสํานักงานคณะกรรมการพัฒนาระบบราชการ (ก.พ.ร.) โดยมี ศาสตราจารย์กิตติคุณ ดร.วิษณุ เครืองาม เป็นประธาน
ในพิธี และนายไมตรี อินทุสุต กรรมการพัฒนาระบบราชการ เป็นผู้มอบรางวัล สําหรับรางวัลเลิศรัฐถือเป็นรางวัลแห่งเกียรติยศ แสดงถึงความเป็นเลิศด้านการพัฒนาคุณภาพการให้บริการ เพื่อประชาชนได้รับบริการที่สะดวก รวดเร็ว โปร่งใส เป็นธรรม และเป็นที่พอใจ ซึ่งในปีนี้กรมการจัดหางานได้รับรางวัลบริการภาครัฐ สาขาบริการภาครัฐ ประเภท ยกระดับการอํานวยความสะดวกในการให้บริการ ในระดับดี ซึ่งเป็นรางวัลที่ได้จากการมุ่งเน้นพัฒนาบริการ นวัตกรรม บริการอิเล็กทรอนิกส์ (e-Service) เพื่อยกระดับการให้บริการประชาชนให้มีความสะดวก รวดเร็ว และลดค่าใช้จ่ายในงานบริการทุกด้าน ครอบคลุมทุกภารกิจของกรมฯ พร้อมปรับปรุงการให้บริการผ่านกระบวนการ “ลด ละ เลิก” โดยลดขั้นตอนและระยะเวลาการให้บริการ ลดค่าใช้จ่ายของประชาชนที่ใช้บริการ ยกเว้นการเรียกสําเนาบัตรประจําตัวประชาชนและเอกสารอื่น ๆ รวมทั้งยกเลิกกฎหมายและระเบียบที่ไม่จําเป็น ทําให้ปัจจุบันกรมการจัดหางานได้รับคะแนนความพึงพอใจมากที่สุดจากผู้รับบริการ ร้อยละ 89.83
“การได้รับรางวัลเลิศรัฐ นอกจากจะเป็นสิ่งยืนยันความสําเร็จด้านการพัฒนาคุณภาพการให้บริการอย่างมีประสิทธิภาพแล้ว ยังเป็นการสร้างขวัญและกําลังใจในการปฏิบัติงานให้กับเจ้าหน้าที่ อันจะเป็นแนวทางในการพัฒนาระบบงานของกรมการจัดหางานให้ดียิ่งขึ้นต่อไป” นายสันติฯ กล่าว
ทั้งนี้ ผู้ที่สนใจสามารถติดตามข่าวสารของกรมการจัดหางานได้ที่เว็บไซต์กรมการจัดหางาน doe.go.th หรือสอบถามข้อมูลเพิ่มเติมได้ที่สายด่วนกรมการจัดหางาน โทร 1694 หรือสายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ปลัดกระทรวงยุติธรรม มอบโล่ประกาศเกียรติคุณ แสดงมุทิตาจิตเชิดชูเกียรติผู้เกษียณอายุราชการ
วันศุกร์ที่ 8 กันยายน 2566
08/09/2566
ปลัดกระทรวงยุติธรรม มอบโล่ประกาศเกียรติคุณ แสดงมุทิตาจิตเชิดชูเกียรติผู้เกษียณอายุราชการ
ปลัดกระทรวงยุติธรรม มอบโล่ประกาศเกียรติคุณ แสดงมุทิตาจิตเชิดชูเกียรติผู้เกษียณอายุราชการ
ในวันศุกร์ที่ ๘ กันยายน ๒๕๖๖ เวลา ๑๐.๐๐ น. นางพงษ์สวาท นีละโยธิน ปลัดกระทรวงยุติธรรม เป็นประธานในพิธีเปิดโครงการ “องค์ความรู้และประสบการณ์จากรุ่นสู่รุ่น ก้าวสู่องค์กรแห่งความสุข” ประจําปี พ.ศ. ๒๕๖๖ (Knowledge and Experience to Happiness 2023) โดยมี นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม นายสํารวม บุญเสริม ผู้ช่วยปลัดกระทรวงยุติธรรม ประธานคณะทํางานจัดโครงการฯ ผู้บริหาร และบุคลากรกระทรวงยุติธรรม เข้าร่วมฯ ณ ห้องประชุมกระทรวงยุติธรรม ๑๐ - ๐๙ (ห้องออดิทอเรียม) ชั้น ๑๐ อาคารกระทรวงยุติธรรม และผ่านระบบ Cisco Webex Meetings
ในการนี้ ปลัดกระทรวงยุติธรรม ได้กล่าว ใจความสําคัญตอนหนึ่งว่า “ขอขอบคุณผู้เกษียณทุกท่านที่ได้ร่วมกันขับเคลื่อน ผลักดัน และนําพากระทรวงยุติธรรมให้เดินต่อไปอย่างเข้มแข็ง ซึ่งได้รับการยอมรับจากทุกภาคส่วน รวมทั้งประชาชน ทั้งนี้ จากการถ่ายทอดองค์ความรู้และประสบการณ์ของผู้เกษียณที่ได้ยึดมั่นในความซื่อสัตย์ สุจริต ในหน้าที่ของตนเอง จึงขอให้เพื่อนข้าราชการทุกท่านได้นําหลักคิดดังกล่าวไปใช้เป็นแนวทางในการปฏิบัติราชการ เพื่อให้กระทรวงยุติธรรมสามารถดํารงอยู่ต่อไป ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย จงดลบันดาลให้ท่านและครอบครัว มีความสุข มีสุขภาพกายและใจที่แข็งแรง”
สําหรับโครงการ “องค์ความรู้และประสบการณ์จากรุ่นสู่รุ่น ก้าวสู่องค์กรแห่งความสุข” ประจําปี พ.ศ. ๒๕๖๖ (Knowledge and Experience to Happiness 2023) จัดขึ้นเพื่อให้บุคลากรในหน่วยงานสังกัดกระทรวงยุติธรรม ได้มีการถ่ายทอดวัฒนธรรมองค์กรจากรุ่นสู่รุ่น เกิดการแลกเปลี่ยนประสบการณ์การทํางาน การเรียนรู้ภายในองค์กร เสริมสร้างสัมพันธภาพอันดี อันเป็นผลให้เกิดขวัญ กําลังใจ ความร่วมมือร่วมใจ และการบูรณาการการทํางานร่วมกัน รวมถึงผู้บริหารและบุคลากรในสังกัดกระทรวงยุติธรรมได้ร่วมแสดงมุทิตาจิต และเชิดชูเกียรติผู้เกษียณอายุราชการที่ทําคุณประโยชน์ ให้แก่กระทรวงยุติธรรม ทําให้เกิดการเสริมสร้างสัมพันธภาพ
โดยในปี ๒๕๖๖ ผู้บริหารระดับสูงซึ่งเกษียณอายุราชการ ได้แก่ นางอรัญญา ทองน้ําตะโก รองปลัดกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม นางสาวพัชรศรี ศรีเมือง ผู้ตรวจราชการกระทรวงยุติธรรม นางทัศนีย์ เปาอินทร์ อธิบดีกรมบังคับคดี นายอายุตม์ สินธพพันธุ์ อธิบดีกรมราชทัณฑ์ นายวิชัย ไชยมงคล เลขาธิการสํานักงานคณะกรรมการป้องกันและปราบปรามยาเสพติด นายชัยวัฒน์ ร่างเล็ก รองผู้อํานวยการสํานักงานกิจการยุติธรรม และผู้เกษียณอายุราชการในสังกัดกระทรวงยุติธรรม รวมจํานวน ๕๐๕ คน ประกอบด้วย สํานักงานปลัดกระทรวงยุติธรรม ๑๑ คน กรมคุมประพฤติ ๔๕ คน กรมคุ้มครองสิทธิและเสรีภาพ ๓ คน กรมบังคับคดี ๔๑ คน กรมพินิจและคุ้มครองเด็กและเยาวชน ๗๔ คน กรมราชทัณฑ์ ๒๘๙ คน กรมสอบสวนคดีพิเศษ ๑๗ คน สํานักงานกิจการยุติธรรม ๑ คน และสํานักงานคณะกรรมการป้องกันและปราบปรามยาเสพติด ๒๔ คน
รัฐบาลไทย-ข่าวทำเนียบรัฐบาล-Cabinet meeting on September 6, 2023
วันศุกร์ที่ 8 กันยายน 2566
Cabinet meeting on September 6, 2023
A special session of the cabinet was held on September 6, 2023. Some of the resolutions are as follows:
Title: Preparation of Government’s policy statement to be delivered to the Parliament
The cabinet approved the following proposal of the Cabinet Secretariat:
Approved the draft Government’s policy statement to be delivered to the Parliament, and assigned the Cabinet Secretariat to liaise and proceed with related matters, i.e., printing, disseminating copies of the policy statement to members of the Parliament
Determined the date for delivery of the Government’s policy statement (September 11, 2023)
Assigned Ministry of Foreign Affairs to translate the Government’s policy statement into English
Title: Assigning Deputy Prime Minister or Minister attached to the Prime Minister's Office to review cabinet resolutions and scrutinize issues and agendas to be submitted Prime Minister
The cabinet approved the following:
Assigned Deputy Prime Minister or Minister attached to the Prime Minister's Office to review and sign to certify cabinet resolutions before notifying concerned agencies/individuals for compliance and implementation
Approved for Deputy Prime Minister overseeing legal matters to scrutinize the following cases and matters, as proposed by the Cabinet Secretariat, before forwarding to the Prime Minister
Administrative cases, tried and adjudicated by the Administrative Court, against the cabinet, the Prime Minister, the Deputy Prime Minister, or Minister attached to the Prime Minister's Office
Legal cases, tried and adjudicated by the Constitutional Court, against the cabinet
Issues related to statutory laws
Title: Appointment of political official (Office of Prime Minister’s Secretary General)
The cabinet approved the proposal of the Office of Prime Minister’s Secretary General to appoint Mr. Prommin Lertsuridej as Prime Minister’s Secretary General, to be effective from September 6, 2023 onward.
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏบ้านสมเด็จเจ้าพระยา” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏบ้านสมเด็จเจ้าพระยา” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏบ้านสมเด็จเจ้าพระยา” ประจําปี 2563 - 2564
วันที่ 23 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏบ้านสมเด็จเจ้าพระยา ประจําปีการศึกษา 2563 - 2564 รอบที่ 1 เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,544 คน และบัณฑิตกิตติมศักดิ์ 2 คน รอบที่ 2 เวลา 13.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,525 คน ระดับปริญญาโท 40 คน และระดับปริญญาเอก 2 คน รวมทั้งสิ้น 3,113 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย รศ.ดร.พาสิทธิ์ หล่อธีรพงศ์ รองปลัดกระทรวงการอุดมศึกษา วิทยาศาสตร์ วิจัยและนวัตกรรม ดร.จันทร์เพ็ญ เมฆาอภิรักษ์ ผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ ณ มหาวิทยาลัยราชภัฏนครปฐม จ.นครปฐม
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มรภ.เทพสตรี มรภ.ราชนครินทร์ และ มรภ.กาญจนบุรี” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.เทพสตรี มรภ.ราชนครินทร์ และ มรภ.กาญจนบุรี” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.เทพสตรี มรภ.ราชนครินทร์ และ มรภ.กาญจนบุรี” ประจําปี 2563 - 2564
วันที่ 21 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏเทพสตรี มหาวิทยาลัยราชภัฏราชนครินทร์ และมหาวิทยาลัยราชภัฏกาญจนบุรี ประจําปีการศึกษา 2563 - 2564 รอบที่ 1 เวลา 10.00 น. มหาวิทยาลัยราชภัฏเทพสตรี มีผู้เข้ารับพระราชทานปริญญาบัตร ระดับปริญญาตรี จํานวน 1,126 คนและระดับปริญญาโท 7 คน รอบที่ 2 เวลา 13.00 น. มหาวิทยาลัยราชภัฏราชนครินทร์ มีผู้เข้ารับพระราชทานปริญญาบัตร ระดับปริญญาตรี จํานวน 1,252 คน ระดับปริญญาโท 14 คน ระดับปริญญาเอก 4 คนและบัณฑิตกิตติมศักดิ์ 7 คน มหาวิทยาลัยราชภัฏกาญจนบุรี มีผู้เข้ารับพระราชทานปริญญาบัตร ระดับปริญญาตรี จํานวน 900 คน ระดับปริญญาโท 22 คน และบัณฑิตกิตติมศักดิ์ 1 คน รวมทั้งสิ้น 3,333 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย รศ.ดร.พาสิทธิ์ หล่อธีรพงศ์ รองปลัดกระทรวงการอุดมศึกษา วิทยาศาสตร์ วิจัยและนวัตกรรม นายสัมพันธ์ เย็นสําราญ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ดร.จันทร์เพ็ญ เมฆาอภิรักษ์ ผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ ณ มหาวิทยาลัยราชภัฏนครปฐม จ.นครปฐม
รัฐบาลไทย-ข่าวทำเนียบรัฐบาล-มท. จับมือสมาคมแม่บ้าน มท. และภาคีเครือข่าย ช่วยซื้อผลผลิตทางการเกษตรที่ล้นตลาด เพื่อบรรเทาความเดือดร้อน และยกระดับคุณภาพชีวิตพี่น้องเกษตรกรให้มีความสมบูรณ์พูนสุขกันถ้วนหน้า
วันศุกร์ที่ 8 กันยายน 2566
08/09/2566
มท. จับมือสมาคมแม่บ้าน มท. และภาคีเครือข่าย ช่วยซื้อผลผลิตทางการเกษตรที่ล้นตลาด เพื่อบรรเทาความเดือดร้อน และยกระดับคุณภาพชีวิตพี่น้องเกษตรกรให้มีความสมบูรณ์พูนสุขกันถ้วนหน้า
มท. จับมือสมาคมแม่บ้าน มท. และภาคีเครือข่าย ช่วยซื้อผลผลิตทางการเกษตรที่ล้นตลาด เพื่อบรรเทาความเดือดร้อน และยกระดับคุณภาพชีวิตพี่น้องเกษตรกรให้มีความสมบูรณ์พูนสุขกันถ้วนหน้าอย่างยั่งยืน
วันนี้ (8 ก.ย. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงสถานการณ์ความเดือดร้อนของประชาชนผู้ประกอบอาชีพเกษตรกรชาวสวนผลไม้ที่กําลังประสบปัญหาราคาผลผลิตตกต่ํา อันเป็นสภาพปัญหาความเดือดร้อนของพี่น้องประชาชนที่กระทรวงมหาดไทยให้ความสําคัญในการบรรเทาปัญหาเพื่อบําบัดทุกข์ บํารุงสุข และทําให้พี่น้องประชาชนมีความสมบูรณ์พูนสุขกันถ้วนหน้าอย่างยั่งยืน
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยได้ประสานสมาคมแม่บ้านมหาดไทย นําโดย ดร.วันดี กุญชรยาคง จุลเจริญ นายกสมาคมแม่บ้านมหาดไทย ได้ช่วยซื้อผลผลิต “สละ” ที่พบว่าปีนี้มีจํานวนผลผลิตออกมาเป็นจํานวนมากจนเกิดภาวะสินค้าล้นตลาด ส่งผลทําให้พ่อค้าคนกลางกดราคา ที่จากเดิมเกษตรกรเคยขายได้ราคาสูงถึงกิโลกรัมละ 500 บาท แต่เมื่อพ่อค้าคนกลางกดราคาจึงขายได้เพียงกิโลกรัมละ 200 - 250 บาท ซึ่งหลังจากนายกสมาคมแม่บ้านมหาดไทยได้ช่วยซื้อสละจากเกษตรกรผู้ปลูกจากในพื้นที่จังหวัดพัทลุง ราคากิโลกรัมละ 300 บาท จํานวน 500 กิโลกรัม คิดเป็นเงินรวมทั้งสิ้น 150,000 บาท ส่งผลทําให้ราคาสละกระเตื้องขึ้นเป็นกิโลกรัมละ 350 - 400 บาท นอกจากนี้ นายกสมาคมแม่บ้านมหาดไทย ยังได้ช่วยซื้อเงาะและมังคุดจากเกษตรกรอีกด้วย ทําให้ราคาผลไม้สูงขึ้น พี่น้องประชาชนได้รับประโยชน์จากการขายผลไม้ มีรายได้ที่เหมาะสม ส่งผลให้ครอบครัวได้มีเงินในการใช้ชีวิตอย่างมีความสุข
“นอกจากนี้ จังหวัดลําปาง โดยนายชัชวาลย์ ฉายะบุตร ผู้ว่าราชการจังหวัดลําปาง ได้ทําการส่งมอบผลผลิต “ลองกอง” จากจังหวัดยะลา และผลผลิต “มังคุด” จากจังหวัดพัทลุงให้แก่ผู้ที่สั่งซื้อ ซึ่งจังหวัดลําปางได้นําแนวทางของกระทรวงมหาดไทยที่มุ่งมั่นในการช่วยเหลือพี่น้องประชาชนเกษตรกรชาวสวนผลไม้พื้นที่ภาคใต้เพื่อกระจายผลผลิตมังคุดจากจังหวัดนครศรีธรรมราช ระนอง และพัทลุง จํานวนรวม 17.10 ตัน มูลค่า 580,500 บาท ลองกองจากจังหวัดยะลา ปริมาณ 2.576 ตัน มูลค่า 115,920 บาท อีกด้วย” นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทย โดยผู้ว่าราชการจังหวัดทุกจังหวัด ตลอดจนส่วนราชการในส่วนกลาง และหน่วยงานรัฐวิสาหกิจ ให้ความสําคัญในการดูแลคุณภาพชีวิตของพี่น้องประชาชนทุกกลุ่ม ทุกช่วงวัย เพื่อให้เกิดการสร้างงาน สร้างอาชีพ สร้างรายได้ และช่วยเหลือบรรเทาความเดือดร้อนในทุกเรื่อง ครอบคลุมทั้งมิติสังคม เศรษฐกิจ และสิ่งแวดล้อม ซึ่งในเรื่องผลผลิตทางการเกษตรที่ล้นตลาดนั้น ผู้ว่าราชการจังหวัดต่าง ๆ ได้ช่วยประสานกับผู้ว่าราชการจังหวัดพื้นที่ที่เกษตรกรได้รับความเดือดร้อน ด้วยการประชาสัมพันธ์สร้างการรับรู้ให้ประชาชนผู้สนใจในพื้นที่ได้ซื้อผลผลิต อันเป็นการช่วยเหลือพี่น้องประชาชนคนไทยด้วยกัน ซึ่งเป็นการลดผลกระทบจากภาวะสินค้าล้นตลาด และเป็นการหนุนเสริมเศรษฐกิจฐานรากอีกด้วย ทั้งนี้ ด้วยเพราะหน้าที่ของคนมหาดไทย คือ “การบําบัดทุกข์ บํารุงสุข และทําให้พี่น้องประชาชนมีความสมบูรณ์พูนสุขกันถ้วนหน้าอย่างยั่งยืน”
รัฐบาลไทย-ข่าวทำเนียบรัฐบาล-“รองปลัดเศรษฐเกียรติฯ” ขานรับนโยบาย กษ ร่วมให้ข้อมูลและสัมมนาเพื่อจัดทำแผนรับมือ "เอลนีโญ"
วันศุกร์ที่ 8 กันยายน 2566
“รองปลัดเศรษฐเกียรติฯ” ขานรับนโยบาย กษ ร่วมให้ข้อมูลและสัมมนาเพื่อจัดทําแผนรับมือ "เอลนีโญ"
“รองปลัดเศรษฐเกียรติฯ” ขานรับนโยบาย กษ ร่วมให้ข้อมูลและสัมมนาเพื่อจัดทําแผนรับมือ "เอลนีโญ"
เมื่อวันศุกร์ที่ 8 กันยายน 2566 เวลา 08.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เข้าร่วมสัมมนาและเป็นวิทยากรในโครงการสัมมนา เรื่อง "ผลกระทบต่อภาคการเกษตร-เกษตรกรต่อปรากฎการณ์ เอลนีโญ : การเตรียมการและการขับเคลื่อน" โดยได้บรรยายในหัวข้อ "แผนบูรณาการและการขับเคลื่อนการบริหารจัดการน้ําทั้งระบบของประเทศไทย และผลกระทบในภาคการเกษตรอันเนื่องมาจากปรากฎการณ์เอลนีโญ" ร่วมกับรองอธิบดีกรมชลประทาน (ทวีศักดิ์ ธนเดโชพล) ณ ห้องประชุมสัมมนา บี 1-1 ชั้น B1 อาคารรัฐสภา โดยมีศาสตราจารย์พิเศษ พรเพชร วิชิตชลชัย ประธานวุฒิสภา เป็นประธานเปิดการสัมมนา และพลเอก ฉัตรชัย สาริกัลยะ ประธานคณะกรรมาธิการการเกษตรและสหกรณ์ วุฒิสภา ร่วมพิธีเปิดการสัมมนา
การสัมมนาครั้งนี้มีคณะกรรมาธิการการเกษตรและสหกรณ์ วุฒิสภา ผู้บริหาร และผู้ที่เกี่ยวข้องในสังกัดกระทรวงเกษตรและสหกรณ์ ผู้แทนเกษตรกร และหน่วยงานที่เกี่ยวข้อง เข้าร่วมการสัมมนา โดยวัตถุประสงค์ในการสัมมนาครั้งนี้ เพื่อสร้างการรับรู้เกี่ยวกับมาตรการและการจัดทําแผนบูรณาการเพื่อรองรับผลกระทบจากปรากฏการณ์ "เอลนีโญ" ของหน่วยงานที่เกี่ยวข้อง เพื่อแก้ไขปัญหาอย่างเป็นระบบและรับทราบผลการพิจารณาศึกษา เรื่อง การทําเกษตรแบบแปลงใหญ่ และระดมความคิดเห็นจากทุกภาคส่วนที่เกี่ยวข้องเพื่อกําหนดแนวทางการขับเคลื่อนโครงการเกษตรแปลงใหญ่ตามแผนแม่บทภายใต้ยุทธศาสตร์ชาติด้านการเกษตร ซึ่งกระทรวงเกษตรและสหกรณ์ได้นําเสนอในส่วนข้อมูลการเตรียมการรับผลกระทบจากภัยแล้ง ปี พ.ศ. 2566/67 ของกระทรวงเกษตรและสหกรณ์ ได้แก่ สถานการณ์น้ํา การเตรียมการของกระทรวงเกษตรและสหกรณ์ และแผนงานเพื่อเตรียมการในช่วงฤดูฝน ปี พ.ศ.2567 และในระยะต่อไป
รัฐบาลไทย-ข่าวทำเนียบรัฐบาล-สป.สธ. คว้ารางวัลเกียรติยศเลิศรัฐ รางวัลเกียรติยศสูงสุด ประจำปี 2566
วันพฤหัสบดีที่ 7 กันยายน 2566
สป.สธ. คว้ารางวัลเกียรติยศเลิศรัฐ รางวัลเกียรติยศสูงสุด ประจําปี 2566
รองปลัดกระทรวงสาธารณสุขเป็นผู้แทนสํานักงานปลัดกระทรวงสาธารณสุข (สป.สธ.) รับมอบรางวัลเกียรติยศเลิศรัฐ ประจําปี 2566 ต้นแบบองค์กรสร้างคุณค่าต่อสังคมและประเทศ สร้างสรรค์ผลงานราชการจนมีผลสําเร็จอย่างยั่งยืน โดยปีนี้ สป.สธ.ได้รับรางวัล รวมทั้งสิ้น 12 รางวัล
รองปลัดกระทรวงสาธารณสุขเป็นผู้แทนสํานักงานปลัดกระทรวงสาธารณสุข (สป.สธ.) รับมอบรางวัลเกียรติยศเลิศรัฐ ประจําปี 2566 ต้นแบบองค์กรสร้างคุณค่าต่อสังคมและประเทศ สร้างสรรค์ผลงานราชการจนมีผลสําเร็จอย่างยั่งยืน โดยปีนี้ สป.สธ.ได้รับรางวัล รวมทั้งสิ้น 12 รางวัล ขณะที่หน่วยงานในสังกัด สธ.ได้รับรางวัล รวม 33 รางวัล
วันนี้ (7 กันยายน 2566) ที่อิมแพคฟอรั่ม เมืองทองธานี นพ.โอภาส การย์กวินพงศ์ ปลัดกระทรวงสาธารณสุข มอบหมายให้ นพ.ทวีศิลป์ วิษณุโยธิน รองปลัดกระทรวงสาธารณสุข ร่วมเสวนา หัวข้อ “จากความมุ่งมั่น สู่ความสําเร็จ จากความสําเร็จ สู่ความยั่งยืน” และเป็นผู้แทนสํานักงานปลัดกระทรวงสาธารณสุขรับมอบรางวัลเกียรติยศเลิศรัฐ ในงานสัมมนาวิชาการและพิธีมอบรางวัลเลิศรัฐ ประจําปี 2566 โดยมี ศาสตราจารย์กิตติคุณ ดร.วิษณุ เครืองาม เป็นประธานในพิธี
นพ.ทวีศิลป์ เปิดเผยว่า สํานักงานปลัดกระทรวงสาธารณสุข เป็น 1 ใน 3 หน่วยงานภาครัฐ ได้แก่ สํานักงานปลัดกระทรวงสาธารณสุข กรมวิทยาศาสตร์การแพทย์ และกรมสรรพสามิต ที่ได้รับรางวัลเกียรติยศเลิศรัฐ ประจําปี 2566 ซึ่งเป็นรางวัลที่สํานักงานคณะกรรมการพัฒนาระบบราชการ(กพร.) มอบให้กับหน่วยงานที่มีความโดดเด่นเป็นองค์การต้นแบบสร้างคุณค่าต่อสังคมและประเทศ สร้างสรรค์ผลงานจนมีความสําเร็จอย่างยั่งยืน ซึ่งรางวัลเกียรติยศเลิศรัฐ ที่ได้รับในครั้งนี้ เป็นรางวัลความสําเร็จและความภาคภูมิใจของบุคลากร สป.สธ.ทุกคน แสดงให้เห็นถึงผลการพัฒนาคุณภาพการบริหารจัดการภาครัฐด้านสาธารณสุขที่มีมาอย่างต่อเนื่อง ด้วยความมุ่งมั่นตั้งใจและความร่วมมือร่วมใจของผู้บริหาร บุคลากรและภาคีเครือข่าย ที่ได้แสดงพลังขับเคลื่อนการพัฒนาเพื่อก้าวสู่ความเป็นเลิศในการบริหารจัดการ เพื่อประโยชน์สุขของประชาชน
นพ.ทวีศิลป์ กล่าวต่อว่า นอกจาก รางวัลเกียรติยศเลิศรัฐ ซึ่งเป็นรางวัลสูงสุดของรางวัลเลิศรัฐแล้ว สป.สธ.ยังได้รับรางวัลด้านคุณภาพบริการ อีก 11รางวัล ได้แก่ รางวัลเลิศรัฐ สาขาบริการภาครัฐ จากผลงาน“ระบบการแพทย์ฉุกเฉินจังหวัดระยอง : หนึ่งเดียว ทุกคนเข้าถึงได้ ในนวัตกรรมและมาตรฐานเดียวกัน” โดยรพ.ระยอง และรางวัลบริการภาครัฐ อีก 10 รางวัล แบ่งเป็น ประเภทพัฒนาการบริการ ระดับดีเด่น 2 รางวัล ประเภทบูรณาการข้อมูลเพื่อการบริการ ระดับดีเด่น 1 รางวัล ประเภทนวัตกรรมการบริการ ระดับดี 1 รางวัล และประเภทพัฒนาการบริการ ระดับดี 6 รางวัล ขณะที่ หน่วยงานสังกัดกระทรวงสาธารณสุขได้รับรางวัลประเภทต่างๆ รวมทั้งสิ้น 33 รางวัล ได้แก่ รางวัลบริการภาครัฐ ระดับดีเด่น 4 รางวัล ระดับดี 14 รางวัล รางวัลการบริหารราชการแบบมีส่วนร่วม ระดับดีเด่น 4 รางวัล ระดับดี 4 รางวัล และรางวัลคุณภาพการบริหารจัดการภาครัฐ รวม 7 รางวัล
********************************************* 7 กันยายน 2566
รัฐบาลไทย-ข่าวทำเนียบรัฐบาล-ปลัดกระทรวงเกษตรฯ ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
วันพฤหัสบดีที่ 7 กันยายน 2566
ปลัดกระทรวงเกษตรฯ ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
ปลัดกระทรวงเกษตรฯ ประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าการส่งเสริมอาชีพด้านการเกษตรและแก้ไขปัญหาสินค้าเกษตรในจังหวัดชายแดนภาคใต้ ณ ห้องประชุมรองปลัดกระทรวงเกษตรและสหกรณ์ และผ่านระบบออนไลน์ (Zoom Meeting) พร้อมด้วยเกษตรและสหกรณ์จังหวัดนครศรีธรรมราช สุราษฎร์ธานี ระนอง สตูล สงขลา ปัตตานี ยะลา นราธิวาส สํานักแผนงานและโครงการพิเศษศูนย์อํานวยการบริหารจังหวัดชายแดนใต้ กระทรวงเกษตรและสหกรณ์ (ศอ.บต.กษ.) และหน่วยงานที่เกี่ยวข้อง โดยที่ประชุมได้ติดตามความก้าวหน้าภาวะการผลิต การตลาด และราคาของสินค้าเกษตร 4 ชนิด ได้แก่ ทุเรียน มังคุด เงาะ และลองกอง
นอกจากนี้ที่ประชุมได้รับทราบปัญหาที่เกิดขึ้นเกี่ยวกับสถานการณ์สินค้าเกษตร อาทิ ปัญหามังคุดของจังหวัดนครศรีธรรมราช เกี่ยวกับปัญหาผลผลิตมังคุดที่กําลังจะออกในฤดูกาลนี้ เหลืออีก 12,000 ตัน และปัญหาเกี่ยวกับตลาดรับซื้อล้ง โดยแนะนําวิธีแก้ปัญหาในการการแปรรูปเชิงพานิชย์ โยนํามังคุดตกเกรด แปรรูปเป็นมังคุดคัด และการส่งเสริมการขึ้นทะเบียนผู้ปลูกมังคุด GAP ทุกแปลงเพื่อนําข้อมูลไปใช้ประโยชน์และวางแผนขยายผลต่อไป
ทั้งนี้ รองปลัดอภัยฯ ขอให้ ศอ.บต.กษ. และสํานักแผนงานและโครงการพิเศษ สรุปแนวทาง ปัญหา ของสินค้าเกษตรทั้ง 4 ชนิด ให้เป็นไปในรูปแบบเดียวกันเป็นภาพรวมททั้ง 14 จังหวัดภาคใต้ และเรื่องสืบเนื่องจากการประชุมครั้งที่แล้ว เรื่องการใช้แอปพลิเคชันเกษตรแทรค เพื่อใช้สร้างฐานข้อมูลรายแปลงทุกชนิดสินค้า โดยจะหารือกับเกษตรและสหกรณ์จังหวัดต่อไป
รัฐบาลไทย-ข่าวทำเนียบรัฐบาล-‘รมว.ธรรมนัส’ รุดลงพื้นที่ติดตามสถานการณ์น้ำท่วมกาฬสินธุ์
วันศุกร์ที่ 8 กันยายน 2566
‘รมว.ธรรมนัส’ รุดลงพื้นที่ติดตามสถานการณ์น้ําท่วมกาฬสินธุ์
‘รมว.ธรรมนัส’ รุดลงพื้นที่ติดตามสถานการณ์น้ําท่วมกาฬสินธุ์
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ด่วนเพื่อตรวจติดตามสถานการณ์อุทกภัยในเขตพื้นที่จังหวัดกาฬสินธุ์ โดยลงพื้นที่ในอําเภอห้วยผึ้ง และอําเภอกุชินารายณ์ พร้อมด้วย นายศุภศิษย์ กอเจริญยศ ผู้ว่าราชการจังหวัดกาฬสินธุ์ นายประพิศ จันทร์มา อธิบดีกรมชลประทาน นายประเสริฐ บุญเรือง ส.ส.กาฬสินธุ์ พร้อมกันนี้ ได้มอบถุงยังชีพให้กับผู้ประสบภัย โดย รมว.เกษตรฯ เปิดเผยว่านายกรัฐมนตรี (นายเศรษฐาทวีสิน) มีความเป็นห่วงประชาชนและพี่น้องเกษตรกรที่ได้รับผลกระทบจากสถานการณ์น้ําท่วม จึงได้กําชับให้ทางกระทรวงเกษตรฯ สั่งหน่วยงานในสังกัดช่วยเหลือบรรเทาความเดือดร้อนประชาชนอย่างเต็มที่
ทั้งนี้ ตนได้สั่งการให้หน่วยงานในสังกัดโดยเฉพาะสํานักงานชลประทานที่ 6 จัดเตรียมเครื่องจักร และเครื่องสูบน้ําเพื่อช่วยเหลือระบายน้ําอย่างเร่งด่วนแล้ว และให้เร่งลดระดับน้ําเพื่อให้สามารถรองรับน้ําที่อาจจะหลากล้นลงมาอีกหากมีปริมาณฝนตกหนักเพิ่มขึ้น และให้รายงานสถานการณ์ทุกระยะ และขอเป็นกําลังใจให้กับพี่น้องผู้ประสบอุทกภัยทุกท่าน กระทรวงเกษตรฯ จะเร่งให้ความช่วยเหลืออย่างเร่งด่วน ต่อไป
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม คว้า ๓ รางวัลเลิศรัฐ ประจำปี ๒๕๖๖ มุ่งเน้นให้ประชาชนเข้าถึงกระบวนการยุติธรรม
วันศุกร์ที่ 8 กันยายน 2566
08/09/2566
สํานักงานปลัดกระทรวงยุติธรรม คว้า ๓ รางวัลเลิศรัฐ ประจําปี ๒๕๖๖ มุ่งเน้นให้ประชาชนเข้าถึงกระบวนการยุติธรรม
สํานักงานปลัดกระทรวงยุติธรรม คว้า ๓ รางวัลเลิศรัฐ ประจําปี ๒๕๖๖ มุ่งเน้นให้ประชาชนเข้าถึงกระบวนการยุติธรรม
ในวันพฤหัสบดีที่ ๗ กันยายน ๒๕๖๖ เวลา ๑๓.๐๐ น. นางพงษ์สวาท นีละโยธิน ปลัดกระทรวงยุติธรรม รับรางวัลเลิศรัฐ ประจําปี ๒๕๖๖ รวม ๓ รางวัล จากนายวิษณุ เครืองาม ประธานในพิธี โดยมี นางสาวอ้อนฟ้า เวชชาชีวะ เลขาธิการ ก.พ.ร. ผู้บริหาร ผู้แทนหน่วยงานภาครัฐและบุคลากรจากหน่วยงานต่างๆ เข้าร่วมฯ ณ ห้อง Grand Diamond Ballroom ชั้น ๒ อาคารอิมแพคฟอรั่ม เมืองทองธานี
สําหรับรางวัลเลิศรัฐ ประจําปี ๒๕๖๖ คณะกรรมการพัฒนาระบบราชการ (ก.พ.ร.) ได้มีมติมอบรางวัลให้กับหน่วยงานที่มีผลการดําเนินการที่เป็นเลิศทั้งในด้านการเพิ่มประสิทธิภาพการให้บริการภาครัฐ การพัฒนาคุณภาพการบริหารจัดการภาครัฐ และเปิดระบบราชการให้ภาคส่วนอื่นเข้ามามีส่วนรวม ซึ่งปีนี้ สํานักงานปลัดกระทรวงยุติธรรม ได้รับรางวัลฯ จํานวน ๓ รางวัล ได้แก่ ๑) รางวัลคุณภาพการบริหารจัดการภาครัฐ ๔.๐ ระดับก้าวหน้า ๒) รางวัลคุณภาพการบริหาร จัดการภาครัฐ หมวด ๓ ด้านการมุ่งเน้นผู้รับบริการและผู้มีส่วนได้ส่วนเสีย ๓) รางวัลการบริหารราชการ แบบมีส่วนร่วม ประเภทเลื่องลือขยายผล ระดับดี ผลงาน : ยกระดับบริการงานยุติธรรม มุ่งมั่นพัฒนาทั่วถึง เป็นธรรม เท่าเทียม ทั้งนี้ มุ่งเน้นให้ประชาชนได้เข้าถึงกระบวนการยุติธรรม ด้วยความเสมอภาค ทั่วถึง และเท่าเทียม ตลอดจน เพื่อบรรลุเป้าหมาย ความเป็นธรรมที่เกิดขึ้นกับคนทุกคนในสังคม และสังคมมีความสงบสุข
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏพระนคร” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏพระนคร” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มหาวิทยาลัยราชภัฏพระนคร” ประจําปี 2563 - 2564
วันที่ 22 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏพระนคร ประจําปีการศึกษา 2563 - 2564 รอบที่ 1 เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,408 คน และบัณฑิตกิตติมศักดิ์ 4 คน รอบที่ 2 เวลา 13.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,193 คน ระดับปริญญาโท 69 คน และระดับปริญญาเอก 3 คน รวมทั้งสิ้น 3,333 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศ.ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม ดร.บุญเกียรติ การะเวกพันธุ์ ผู้ช่วยรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ดร.จันทร์เพ็ญ เมฆาอภิรักษ์ ผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ ณ มหาวิทยาลัยราชภัฏนครปฐม จ.นครปฐม
รัฐบาลไทย-ข่าวทำเนียบรัฐบาล-ตั้งคณะแพทยศาสตร์ในสถาบันพระบรมราชชนก ผลิตบุคลากรการแพทย์ที่ขาดแคลน
วันศุกร์ที่ 8 กันยายน 2566
08/09/2566
ตั้งคณะแพทยศาสตร์ในสถาบันพระบรมราชชนก ผลิตบุคลากรการแพทย์ที่ขาดแคลน
วันศุกร์ที่ 1 กันยายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบร่างกฎกระทรวงจัดตั้งส่วนราชการ
โดยเป็นการจัดตั้งคณะแพทยศาสตร์ ภายในสถาบันพระบรมราชชนก กระทรวงสาธารณสุข
เพื่อรองรับการผลิตบุคลากรทางการแพทย์ที่ขาดแคลน รวมทั้งเป็นการสนับสนุนโครงการผลิตแพทย์เพิ่มเพื่อชาวชนบท
ซึ่งคณะรัฐมนตรีได้เห็นชอบโครงการผลิตแพทย์เพิ่มแห่งประเทศไทย ปี พ.ศ.2561-2570 ไปเมื่อวันที่ 5
เม.ย.2565 คณะแพทยศาสตร์แห่งนี้ จะช่วยแก้ไขปัญหาให้กับศูนย์การแพทยศาสตร์ศึกษาชั้นคลินิกของ 3
โรงพยาบาล โดยแบ่งโครงสร้างภายในออกเป็น 4 ส่วน ได้แก่ สํานักงานคณบดี วิทยาลัยแพทยศาสตร์
รพ.สวรรค์ประชารักษ์ วิทยาลัยแพทยศาสตร์ รพ.มหาราชนครศรีธรรมราช และวิทยาลัยแพทยศาสตร์
รพ.ราชบุรี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อุทยานแห่งชาติของไทย 2 แห่งขึ้นทะเบียนมรดกอาเซียนแล้ว
วันศุกร์ที่ 8 กันยายน 2566
อุทยานแห่งชาติของไทย 2 แห่งขึ้นทะเบียนมรดกอาเซียนแล้ว
วันเสาร์ที่ 2 กันยายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมรัฐมนตรีอาเซียนด้านสิ่งแวดล้อม ครั้งที่ 17 เมื่อวันที่ 23-24 ส.ค. ที่ผ่านมา ณ
นครหลวงเวียงจันทน์ สาธารณรัฐประชาธิปไตยประชาชนลาว
ได้ประกาศขึ้นทะเบียนเขตรักษาพันธุ์สัตว์ป่าภูเขียว-อุทยานแห่งชาติน้ําหนาว เป็นอุทยานมรดกอาเซียน แห่งที่
56 และอุทยานแห่งชาติภูกระดึง เป็นอุทยานมรดกอาเซียนแห่งที่ 57 อย่างเป็นทางการแล้ว นอกจากนี้
ยังมีโรงเรียนสาธิตเทศบาลบ้านหัวหิน ได้รับรางวัล ASEAN Eco-Schools ระดับมัธยมศึกษาและประถมศึกษา
โดยถือเป็นโรงเรียนที่พัฒนาการเรียนการสอนตามหลักการของโรงเรียนสิ่งแวดล้อมศึกษาเพื่อการพัฒนาที่ยั่งยื
น
สะท้อนให้เห็นถึงการให้ความสําคัญกับการอนุรักษ์ทรัพยากรธรรมชาติและสร้างจิตสํานึกสู่เยาวชนจนได้รับคว
ามชื่นชมในระดับนานาชาติ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคกลาง “มรภ.จันทรเกษม และ มรภ.รำไพพรรณี” ประจำปี 2563 - 2564
วันศุกร์ที่ 8 กันยายน 2566
พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.จันทรเกษม และ มรภ.รําไพพรรณี” ประจําปี 2563 - 2564
พระบาทสมเด็จพระเจ้าอยู่หัวโปรดเกล้าฯ ผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง “มรภ.จันทรเกษม และ มรภ.รําไพพรรณี” ประจําปี 2563 - 2564
วันที่ 17 สิงหาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคกลาง มหาวิทยาลัยราชภัฏจันทรเกษมและมหาวิทยาลัยราชภัฏรําไพพรรณี ประจําปีการศึกษา 2563 - 2564 รอบที่ 1 เวลา 10.00 น. มหาวิทยาลัยราชภัฏจันทรเกษม มีผู้เข้ารับพระราชทานปริญญาบัตร ระดับปริญญาตรี จํานวน 1,360 คน และระดับปริญญาโท 2 คน รอบที่ 2 เวลา 13.00 น. มหาวิทยาลัยราชภัฏรําไพพรรณี มีผู้เข้ารับพระราชทานปริญญาบัตร ระดับปริญญาตรี จํานวน 1,107 คน ระดับปริญญาโท 24 คนและระดับปริญญาเอก 2 คน รวมทั้งสิ้น 2,495 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศ.ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม นางสาวสุณีย์ เลิศเพียรธรรม หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จ ณ มหาวิทยาลัยราชภัฏนครปฐม จ.นครปฐม
รัฐบาลไทย-ข่าวทำเนียบรัฐบาล-นายกรัฐมนตรี แสดงความเสียใจต่อกรณีการเสียชีวิตของ พ.ต.ต. ศิวกร สายบัว
วันศุกร์ที่ 8 กันยายน 2566
08/09/2566
นายกรัฐมนตรี แสดงความเสียใจต่อกรณีการเสียชีวิตของ พ.ต.ต. ศิวกร สายบัว
นายกรัฐมนตรี แสดงความเสียใจต่อกรณีการเสียชีวิตของ พ.ต.ต. ศิวกร สายบัว
วันที่ 8 กันยายน 2566 นายเศรษฐา ทวีสิน นายกรัฐมนตรี แสดงความเสียใจต่อกรณีการเสียชีวิตของ พ.ต.ต. ศิวกร สายบัว ที่ถูกยิงจนเสียชีวิต สั่งดําเนินคดีให้ถึงที่สุด และให้ความเป็นธรรมแก่ผู้เสียชีวิตและเยียวยาครอบครัว พร้อมส่งพวงหรีดแสดงความเสียใจอย่างสุดซึ้งกับครอบครัวผู้เสียชีวิตด้วย